# אפרסמון

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אפרסמון
מיון מדעי
ממלכה: | צומח
מערכה: | בעלי פרחים
מחלקה: | דו-פסיגיים
סדרה: | אברשאים
משפחה: | אבניים
סוג: | Diospyros
מין: | אפרסמון
שם מדעי
Diospyros kaki

אפרסמון, (Diospyros kaki), עץ פרי נשיר ולא גדול, המניב פירות כתומים בסוף הסתיו. מוצא האפרסמון מדרום-מזרח סין, והוא משתייך למשפחת האבניים - Ebenaceae. ברוב הלשונות הוא נקרא פרסימון, וביפנית קאקי.

לאפרסמון זנים רבים, הנפוצים ברוב הארצות הממוזגות של העולם, שמתחלקים לשתי קבוצות עיקריות: זנים בעלי פרי הזקוק להבחלה, וזנים הנאכלים ישירות מהעץ. או בלשון מקצועית יותר: זנים בעלי עפיצות וזנים שאינם עפיצים. העפיצות, הקרשת הרוק והמרירות, הנגרמת עקב המצאות הטנין בפרי, מונעת את אכילת הפרי הטרי ישירות מן העץ ברוב הזנים.

האפרסמון הפך במאה העשרים לפרי מסחרי, הביקוש אליו גדל מאד, וארצות נוספות, לבד מסין ויפן, מגדלות אותו בצורה מסחרית. ביניהן איטליה, ברזיל, ארגנטינה, הרפובליקות האסיאתיות של ברית המועצות לשעבר, צפון הודו, אוסטרליה הדרומית, דרום צרפת, צפון אפריקה, וכמובן ישראל.

האפרסמון זקוק למנות קור מועטות, העץ נמוך ונוח לקטיף ולעיצוב, והשלכת הסתוית שלו היא צבעונית ויפה מאד. העלים של האפרסמון עומדים בשלכת בגוונים של אדום וכתום. לאפרסמון יש יכולת להצמיח יחורים משורשי העץ, גם במרחק רב מעץ האם. פריו מכיל כמות גדולה של ויטמין A, אבל עיכולו קשה לקבוצות מסוימות באוכלוסייה, ואסור להפריז באכילתו.

## [עריכה] גידול האפרסמון בישראל

עצי האפרסמון הראשונים הובאו ארצה בראשית המאה העשרים. אבל שנים רבות, עד לאחר הקמת המדינה, הוא היה מצוי רק בתחנות הנסיונות ובחלקות תצפית מעטות. פיתוח מוצלח של שיטות ההבחלה, איפשר הגדלה והרחבה של הענף, בעיקר של הזן "טריומף". היום מגדלים בארץ את האפרסמון כפרי לייצוא. המטעים משתרעים על עשרות אלפי דונמים, והיצוא אף הוא גדל ומגיע היום לכמה עשרות אלפי טונות. מגדלי האפרסמון בארץ התמחו בגידול ומפיקים יבול גבוה לדונם.

זני האפרסמון הלא עפיצים אינם מצויים במטעים, אבל מצויים הרבה בגינות פרטיות ובחצרות. שיח האפרסמון הנזכר במקורותינו בעין גדי וסביבתה, אינו האפרסמון עץ הפרי, אבל הדמיון בשמות הוא שהביא לקריאת עץ הפרי בשם אפרסמון.

מקור: http://he.wikipedia.org../../../%D7%90/%D7%A4/%D7%A8/%D7%90%D7%A4%D7%A8%D7%A1%D7%9E%D7%95%D7%9F.html

קטגוריות: פירות נשירים | פירות | עצים | אבניים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Česky
- Чăвашла
- Dansk
- Deutsch
- Español
- فارسی
- Suomi
- Français
- Bahasa Indonesia
- Italiano
- 日本語
- 한국어
- Nederlands
- Polski
- Português
- Русский
- 中文